Súradnice: 49°20′32″S 19°02′25″V﻿ / ﻿49,342181°S 19,040336°V﻿ / 49.342181; 19.040336

Zariadenie na sledovanie kvality a odber vody
**Nová Bystrica** je vodná nádrž v juhovýchodnej časti okresu Čadca, v Kysuckej vrchovine, postavená v rokoch 1983 – 1989 na rieke Bystrica, pod sútokom potoka Harvelka a Riečnického potoka. Správcom vodnej nádrže je Slovenský vodohospodársky podnik.

Na dne údolia, ktoré je dnes v hĺbke takmer 50 m, sa nachádzali obce Riečnica a Harvelka a v povodí boli samoty patriace k týmto obciam. Z týchto obcí sa dodnes zachovala jediná stavba – murovaný kostol v obci Riečnica.

Technické parametre
-------------------

Celkovým objemom vody 32,8 mil. m³ je Nová Bystrica desiata najväčšia nádrž na Slovensku a po Starine druhá najväčšia vodárenská nádrž. Plocha hladiny nádrže je 188 ha.

Sypaná kamenitá priehrada s hlinitým tesnením má dĺžku 330 m a výšku 57 m nad terénom (65 m nad základovou škárou). Šírka hrádze v päte je 230 m a koruna je široká 8 m. Celková kubatúra telesa priehrady je 1 mil. m³. Kamenný materiál pre stabilizačný násyp hrádze sa získaval v lome v Klubine, zemina na utesnenie bola ťažená, na základe geologického prieskumu, na terase rieky Bystrica, neďaleko Starej Bystrice. 

V štandardných podmienkach sa na vypúšťanie vody využívajú dva dnové priepusty s celkovou kapacitou 39 m³/s, k redukcii povodňových prietokov z ochranného priestoru nádrže slúži bezpečnostný priepad kruhového tvaru, s kapacitou 135 m³/s.

Na hrádzi sa nachádza chodník, z ktorého je pekný výhľad na časť VN a zariadenie na sledovanie kvality a odber vody.

Využitie
--------

Primárnym využitím nádrže je zásobovanie *skupinového vodovodu Nová Bystrica – Čadca – Žilina*. Tento vodovod zásobuje pitnou vodou väčšinu miest a obcí na Kysuciach a severozápadnú časť okresu Žilina vrátane časti krajského mesta. 
Surová voda v priehrady sa odoberá štvoretážovým odberným objektom s kapacitou 1050 l/s do úpravne vody Nová Bystrica (patriacej spoločnosti Severoslovenské vodárne a kanalizácie). Úpravňa vody má maximálnu kapacitu 700 l/s (22,075 mil. m³/rok), skutočná výroba je na úrovni 6 mil. m³/rok.

Okrem funkcie zdroja pitnej vody slúži priehrada aj na ochranu územia v povodí Bystrice pred povodňami. Na prívodnom potrubí z nádrže do úpravne vody je nainštalovaná malá vodná elektráreň s dvomi turbínami s výkonom 40 a 250 kW (pôvodne 2x55 kW), ktorá pokrýva vlastnú spotrebu a prebytky energie predáva do verejnej siete. Kvôli hygienickému ochrannému pásmu je v priehrade zakázaný rybolov a jej okolie nie je určené na rekreačné ani iné využitie.

Zdroje
------

1. ↑   *Názvy vodných nádrží* [online]. Bratislava: Úrad geodézie, kartografie a katastra Slovenskej republiky, rev. 2017-10-11, [cit. 2019-09-27]. Dostupné online.
2. 1 2 3 4   *Navštívili sme vnútro priehrady Nová Bystrica* [online]. mojeKYSUCE, 2019-03-23, [cit. 2024-04-14]. Dostupné online.
3. 1 2 3   *Základné údaje slovenských priehrad a nádrží vo Svetovom registri ICOLD* [online]. Slovenský priehradný výbor, [cit. 2024-04-14]. Dostupné online.
4. ↑   *Vývoj vodných a vodárenských nádrží na Slovensku* [online]. Slovenská asociácia vodárenských expertov, 2020-07-12, [cit. 2024-04-14]. Dostupné online.
5. 1 2   *Nová Bystrica* [online]. Slovenský priehradný výbor, [cit. 2024-04-14]. Dostupné online.
6. 1 2 3   *Zásobovanie pitnou vodou z vodárenského zdroja Nová Bystrica* [online]. Severoslovenské vodárne a kanalizácie, [cit. 2024-04-14]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Nová Bystrica (vodárenská nádrž)**

| * z
* d
* u
Vodné diela na Slovensku |
| --- |
| Vodné nádrže | 
* Baračka
* Bátovce
* Bešeňová
* Boleráz
* Buková
* Čerenec
* Čierny Váh
* Drahovce-Madunice
* Dubník I, Dubník II
* Duchonka
* Gabčíkovo
* Horné Orešany
* Hrhovské rybníky
* Hričov
* Kráľová
* Krpeľany
* Kuchyňa
* Kunov
* Liptovská Mara
* Lozorno
* Ľuboreč
* Malá Domaša
* Malá Lodina
* Môťová
* Nitrianske Rudno
* Nosice
* Orava
* Palcmanská Maša
* Petrova Ves
* Petrovce
* Pod Bukovcom
* Ružín
* Ružiná
* Sečovce
* Senianske rybníky
* Slepčany
* Slnečné jazerá
* Sĺňava
* Stará Myjava
* Dolná a Horná Studená voda
* Teplý Vrch
* Tvrdošín
* Veľká Domaša
* Vinianske jazero
* Vývrat
* Zemplínska šírava
* Zlaté piesky
* Žilina

 |
| Vodárenské nádrže | 
* Bukovec
* Hriňová
* Klenovec
* Málinec
* Nová Bystrica
* Starina
* Štiavnické jazero
* Turček

 |
| Plánované | Slatinka |

| * z
* d
* u
Vodné nádrže v povodí Váhu |
| --- |
| 
* Báb
* Beňov
* Bešeňová
* Branovo
* Čachtice
* Čerenec
* Češiansky rybník
* Čierny Váh
* Čierňanský rybník
* Dechtické rybníky
* Dolné Dubové
* Dolné Kočkovce
* Drahovce-Madunice
* Dubník I
* Dubník II
* Ďanovský rybník
* Hričov
* Chtelnica
* Kráľová
* Krpeľany
* Liptovská Mara
* Mikšová
* Nosice
* Nová Bystrica
* Orava
* Príbovské rybníky
* Pustá Ves
* Pusté Sady
* Semerovo
* Sĺňava
* Slovlik
* Šintava
* Trenčianske Teplice
* Turček
* Tvrdošín
* Vedžer
* Zelená voda
* Znievske rybníky
* Žilina

 |